[bookmark: _GoBack][image: G_111][image: ISO_9001-14001s] ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg






ДО
ОБЩИНСКИ СЪВЕТ
ГР. БУРГАС




ДОКЛАДНА ЗАПИСКА
от Димитър Николов
Кмет на Община Бургас



Относно: Провеждане на процедура за отдаване под наем, за срок от 5 (пет) години на част от нежилищен имот – публична общинска собственост „Спортен комплекс със закрит басейн и игрище за футбол с трибуни и обслужващи сгради“, изграден в УПИ I-429, кв.56 по плана на ж.к.„Славейков“, гр.Бургас, чрез публичен търг с тайно наддаване
	       

УВАЖАЕМИ  ОБЩИНСКИ СЪВЕТНИЦИ,

	
           Община Бургас е собственик на недвижим имот- публична общинска собственост - обект „Спортен комплекс със закрит басейн и игрище за футбол с трибуни и обслужващи сгради“, изграден в УПИ I-429, кв.56 по плана на ж.к.„Славейков“, гр.Бургас, целият с площ 23 316 кв.м, отреден „За плувен комплекс и техническа инфраструктура“, отговарящ на ПИ с идентификатор 07079.602.429 по КККР на гр. Бургас, целият с площ 23 261 кв.м, актуван с Акт № 8146/24.06.2015 г., 
           Изграденият спортен комплекс притежава фоайе, което е със значителна площ и позволява в него да бъдат разположени обекти за търговска дейност, свързани с предназначението на сградата и по специално такива за продажба на стоки и екипировка за плувни спортове.
           С оглед необходимостта от осигуряване на потребностите на посетителите на спортното съоръжение от описаните стоки и екипировка, целесъобразно е част от фоайето на сградата обособена с площ от 13 (тринадесет) кв.м. съгласно схема разположение на обекта – приложение към тази докладна записка да бъде отдадена под наем за разполагане на търговски обект за продажбата  на  стоки и екипировка за плувни спортове, чрез провеждане на публичен търг с тайно наддаване за срок от 5(пет) години.
            Съгласно Приложение № 7 за размера на базисните наемни цени за 2018г. към Наредбата за определянето и администрирането на местните такси и цени на услуги на територията на Община Бургас, приета от Общински съвет –Бургас е определен размерът на месечния наем за отдаване под наем на посочения търговски обект , находящ се във фоайето на сградата -част от недвижим имот- публична общинска собственост - обект „Спортен комплекс със закрит басейн и игрище за футбол с трибуни и обслужващи сгради“, съгласно която началната тръжна месечна наемна цена се определя както следва: 13 кв.м (площ) х 15,00лв./кв.м (базисна наемна цена за помещения за търговска дейност) х 1,05 (корекционен коефициент за зона) х 1 (коефициент за състояние) х 0,5 (коефициент за помещения за търг.дейност в спортни комплекси) = 102,37 лева, без ДДС.
           
             Ето защо, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.1, ал.2 и ал.3 от Закона за общинската собственост и чл. 18, ал. 1 и чл.23, ал.1 от Наредбата за реда за придобиване, управление и разпореждане с общински имоти и вещи, приета от Общинския съвет –Бургас, по т. 1 Протокол №13/28.06.2016г., да вземе следното
                               
 
           Р  Е  Ш  Е  Н  И  Е:
	

I. Допълва Годишната програма за управление и разпореждане с общинска собственост за 2018г. в Раздел IV „Общински нежилищни имоти за отдаване под наем чрез провеждане на публично оповестен търг/конкурс“, приета по т.1 от дневния ред на проведеното на 31.01.2018г. заседание на Общински съвет- Бургас(Протокол №37) със следния обект: Част от нежилищен имот, публична общинска собственост „Спортен комплекс със закрит басейн и игрище за футбол с трибуни и обслужващи сгради“, изграден в УПИ I-429, кв.56 по плана на ж.к.„Славейков“, гр.Бургас, целият с площ 23 316 кв.м, отреден „За плувен комплекс и техническа инфраструктура“, отговарящ на ПИ с идентификатор 07079.602.429 по КККР на гр. Бургас, целият с площ 23 261 кв.м, актуван с Акт № 8146/24.06.2015 г.,  представляващ: търговски обект, с площ 13кв.м, разположен във  фоайето на сградата, за разполагане на магазин за продажба на спортни стоки и екипировка за плувни спортове.
    II.Да се отдаде под наем, за срок от 5 (пет) години, чрез публичен търг с тайно наддаване, част от нежилищен имот, публична общинска собственост „Спортен комплекс със закрит басейн и игрище за футбол с трибуни и обслужващи сгради“, изграден в УПИ I-429, кв.56 по плана на ж.к.„Славейков“, гр.Бургас, целият с площ 23 316 кв.м, отреден „За плувен комплекс и техническа инфраструктура“, отговарящ на ПИ с идентификатор 07079.602.429 по КККР на гр. Бургас, целият с площ 23 261 кв.м, актуван с Акт № 8146/24.06.2015 г.,  представляващ: търговски обект-магазин, с площ 13 кв.м, разположен във  фоайето на сградата, за разполагане на магазин за продажба на спортни стоки и екипировка за плувни спортове, с началната тръжна месечна  наемна цена от 102,37  (сто и два лева и тридесет и седем ст.) лева, без ДДС.


Приложение: 
1. Акт № 8146/24.06.2015 г. за публична общинска собственост; 
2. Схема на обекта;

